
A Campdevànol, a 01 de juliol de 2025. 

REUNITS
D’una banda, l’Ajuntament de Campdevànol, amb NIF P1704000G i domicili a la Plaça Anselm Clavé, 1, 17530 Campdevànol, representat pel seu alcalde, Sr. Oriol Lázaro Llovera, amb DNI número 46740720M, en exercici de les seves funcions.

I de l’altra, l’Associació de Botiguers i Comerciants de Campdevànol, amb CIF G55023436 i domicili social a la Plaça Sant Anselm Clavé, 1, 17530 Campdevànol, representada per la seva presidència, Sr. Gerard Ahayk, amb DNI número 07263363D, degudament facultat per aquest acord.

MANIFESTEN
Que ambdues parts tenen interès comú en la promoció i dinamització del comerç local del municipi de Campdevànol.

Que existeix una col·laboració activa i constant entre l’Ajuntament i l’Associació de Botiguers i Comerciants de Campdevànol per organitzar activitats comercials, accions de promoció i iniciatives que reforcin el comerç de proximitat.

Que l'Ajuntament de Campdevànol té la voluntat de col·laborar amb l'Associació de Botiguers i Comerciants de Campdevànol per a dur a terme accions de dinamització del centre comercial urbà del municipi.

Que l’Ajuntament de Campdevànol fent ús de les competències atribuïdes en matèria de comerç local per la Llei 8/2017 de l’1 d’agost, de comerç, serveis i fires i els articles 9 i 66 del Decret Legislatiu 2/2003, de 28 d’abril, pel qual s’aprova el Text refós de la Llei municipal i de règim local de Catalunya, ha de promoure tota mena d’activitats i prestar tots els serveis públics que contribueixin a satisfer les necessitats i les aspiracions de la comunitat de veïns. 

Igualment cal significar que l’article 52 de la Llei 8/2017 de l’1 d’agost, de comerç, serveis i fires, reconeix l’obligació a l’Administració local de col·laborar dins les seves competències a garantir l’aplicació de la llei, podent formalitzar, si s'escau, convenis de col·laboració amb les entitats que representen sectors professionals i les que representen àmbits territorials de la distribució comercial i la prestació de serveis, per raons d’agilitat i eficiència.

ACORDS
Primer. Objecte i finalitat
El present conveni té com a objecte regular el marc de col·laboració entre l'Ajuntament de Campdevànol I l’ Associació de Botiguers i Comerciants de Campdevànol  amb la finalitat de dur a terme accions de dinamització comercial, promoció econòmica local i participació en convocatòries de subvencions públiques, com les del CCAM. Amb això es pretén impulsar i contribuir a millorar el creixement econòmic i la competitivitat de les empreses comercials i dels serveis locals, al mateix temps que es potencia la imatge de Campdevànol com una municipi amb oferta  de serveis. 
Tant l’Ajuntament com l’Associació col·laboraran en la programació, organització i difusió d’activitats comercials, fires, campanyes i esdeveniments que afavoreixin el teixit comercial de Campdevànol.

Segon. Obligacions de l’Ajuntament
· L’Ajuntament de Campdevànol es compromet a donar suport institucional, tècnic i logístic a les accions comercials impulsades per l’Associació, dins de les seves possibilitats i recursos disponibles.
· Col·laborar amb el finançament de les activitats que desenvolupa l’Associació de Botiguers i Comerciants de Campdevànol emmarcades en este conveni, a través d’una aportació econòmica de 35.827,90 euros, que tindrà la consideració de subvenció pública i es regularà d’acord amb la Llei 38/2003 General de Subvencions i la seua normativa de desenvolupament, i en concordança amb les disposicions que es detallen en la Base 26 de les d’Execució del Pressupost. L’import té la condició de provisional, de conformitat amb el que s'assenyala en l'apartat relatiu a la justificació.

Tercer. Obligacions de l’Associació de Botiguers i Comerciants de Campdevànol.
a) Realitzar les activitats pròpies de l’associació i les recollides en l’addenda anual, de conformitat amb els principis de bona administració, bona fe i presumpció de legalitat. 
b) Fer menció de la participació i patrocini de l'Ajuntament de Campdevànol en les accions de comunicació, publicitat i propaganda que es realitzen a l'empara del que disposen l’apartat a) del present acord.
c) Comunicar a l’Ajuntament de Campdevànol qualsevol iniciativa no consensuada en l’addenda anual. 
d) Proporcionar el personal necessari per al normal funcionament de l'activitat, ja sigui voluntari o contractat, ocupant-se en aquest últim cas de les obligacions que comporta.
e) Gestionar els permisos que siguin necessaris per la realització de cada una de les activitats. 
f) Justificar la subvenció aportant documents justificatius com factures, minutes o altres documents amb valor acreditatiu equivalent en el tràfic jurídic mercantil o amb eficàcia administrativa. Aquests documents hauran de reunir tots els requisits legals exigibles i en ells es descriurà amb claredat l’activitat a que es refereixen. Aquests documents han de reunir, com a mínim, els requisits següents:
- Hauran de ser factures o documents justificatius originals, que un cop copiats i compulsats seran retornats a l’Associació de Botiguers i Comerciants de Campdevànol.
- Han d’anar obligatòriament a nom de l’Associació de Botiguers i Comerciants de Campdevànol, indicant el seu número d’identificació fiscal.
- Han de fer referència a despeses subvencionables incorporades a l’addenda,  generades per l’activitat objecte de subvenció.
- Han d’estar datats l’any en què es faci la concessió.
- Han d’incloure el DNI o número d’identificació fiscal del proveïdor.
- Han d’incloure el número de factura o document justificatiu. 

Quart. Vigència del conveni.
Aquest acord tindrà vigència des de la seva signatura i durant un any natural, amb possibilitat de pròrroga anual mitjançant acord exprés entre ambdues parts, amb una durada màxima de quatre anys en total.

Cinquè. Planificació i determinació de les actuacions objecte del conveni. 
Amb l’objectiu d’establir una planificació anual detallada de les accions conjuntes, cada any s’incorporarà a aquest conveni una addenda anual on es recolliran les activitats, fires, campanyes i accions comercials que es duran a terme amb la col·laboració entre l’Ajuntament de Campdevànol i l’Associació de Botiguers i Comerciants de Campdevànol. Aquesta addenda serà consensuada entre les dues parts i signada abans de l’inici de les accions corresponents.

Sisè. Finançament i forma de pagament.
L’aportació econòmica ascendeix a 35.827,90 euros, amb càrrec a l’aplicació pressupostària núm. 1.330.48008 SUBV. A LA UNIÓ DE BOTIGUERS del pressupost municipal de 2025.
El pagament de la subvenció concedida, s’efectuarà en diversos abonaments, prèvia la presentació dels justificants en forma de factura o document tal i com es descriu a l’acord tercer.
Així mateix, abans del pagament l’entitat beneficiària haurà d’acreditar fefaentment trobar-se al corrent de les seves obligacions tributàries i amb la Seguretat Social.

Excepcionalment, qualsevol entitat que tingui aprovada la concessió de la subvenció, podrà demanar un bestreta de fins el 50 % de l’import aprovat, motivant l’avançament. Es podran demanar justificants de l’import en el moment d’aprovació de la bestreta o esperar la justificació total en el termini màxim de justificació establert en la base següent.

En qualsevol cas, no es podrà demanar cap bestreta addicional al 50% de l’import aprovat de subvenció si no s’ha justificat prèviament aquest 50%.

Setè. Compatibilitat amb d’altres subvencions. 
La subvenció atorgada serà compatible amb qualsevol altra concedida per altres administracions o ens públics o privats. 
Tanmateix, l’import total de les subvencions rebudes per la mateixa finalitat no podrà superar el cost total del projecte/ activitat a desenvolupar. 
Els/les beneficiaris/àries hauran de comunicar la petició i/o obtenció de qualsevol subvenció pública concurrent que no s’hagi declarat amb la sol·licitud.

Vuitè. Resolució del conveni.
Són causes de resolució del present conveni les següents:
· L’interès públic degudament acreditat per part de l’Ajuntament de Campdevànol.
· Finalització del termini establert, sense manifestació expressa per cap de les parts de la seva voluntat de prorrogar o renovar el conveni.
· Desatenció o incompliment de les obligacions incorporades en aquest conveni o en la resta de normativa aplicable.
· Finalització de l’organització de les activitats objecte del present conveni.
· Desaparició de l’Associació de Botiguers i Comerciants de Campdevànol.

Novè. Causes de reintegrament.
Quan a conseqüència de l’anul·lació, revocació o de la revisió de la subvenció, l’import definitiu d’aquesta sigui inferior a l’import pagat, el/la perceptor/a estarà obligat a reintegrar l’excés.
Així mateix, també estarà obligat a reintegrar, el/la beneficiari/ària que hagi percebut la subvenció falsejant les condicions exigides o amagant aquelles que haguessin impedit la seva concessió; per incompliment total o parcial de l’objectiu de l’activitat o del projecte; per incompliment de l’obligació de justificar en els terminis establerts; per resistència o obstrucció a les actuacions de comprovació i de control financer i en els altres supòsits previstos en la LGS.
Procedirà el reintegrament per part dels/de les beneficiaris/àries de la totalitat o part de les quantitats percebudes, i l’exigència de l’interès de demora des del moment del pagament de la subvenció fins a la data en que s’acordi la procedència del reintegrament. 

Desè. Infraccions i sancions.
En matèria d’infraccions i sancions s’aplicarà el que es disposa en el Títol IV de la LGS, en el Títol IV del RLGS i Reglament General de subvencions de l’Ajuntament de Campdevànol. 29. Règim jurídic supletori. En tot el que no preveuen expressament aquestes bases, són d’aplicació la Llei 38/2003, de 17 de novembre, general de subvencions, el Real decret 887/2006, de 21 de juliol pel qual s’aprova el seu Reglament de desenvolupament, el Reglament general de subvencions de l’Ajuntament, les Bases d’execució del Pressupost general per l’exercici de la convocatòria, la Llei 39/2015, d’1 d’octubre, de procediment administratiu comú de les administracions públiques i la resta de legislació concordant, així com la Llei 26/2010, de 3 d’agost, de règim jurídic i de procediment de les administracions públiques de Catalunya.

Campdevànol, 1 de juliol de 2025

Per l’Ajuntament de Campdevànol
Sr. Oriol Lázaro Llovera
Alcalde de Campdevànol





Per l’Associació de Botiguers i Comerciants de Campdevànol
Sr. Gerard Ahayk
President
















ADDENDA AL CONVENI DE COL·LABORACIÓ ENTRE L’AJUNTAMENT DE CAMPDEVÀNOL I L’ASSOCIACIÓ DE COMERÇ DE CAMPDEVÀNOL PER A LA DINAMITZACIÓ COMERCIAL DE L’ANY 2025.

En data 01 de juliol de 2025, l’Ajuntament de Campdevànol i l’Associació de Comerç de Campdevànol van subscriure un conveni de col·laboració amb l’objectiu de fomentar la dinamització comercial, cultural i social del municipi. 
Amb aquesta addenda, ambdues parts acorden ampliar les actuacions previstes per a l’exercici 2025, segons el següent detall:

1. Objecte de l’addenda
Ampliar el pla d’actuacions dins el marc del projecte “Campdevànol Comerç, Cultura i Tradicions”, incorporant esdeveniments i accions concretes destinades a impulsar el comerç local i dinamitzar els espais públics del municipi.



2. Activitats previstes de l’apartat 6.3 de la subvenció del CCAM
	Data
	Activitat
	Ubicació
	Import (€)

	12/7/2025
	Fira de l'Espelma i Camdpestock
	Pl. de la Dansa i Passeig de Can Branques
	10.798,47 €

	18/7/2025
	Concert FeMAP Apollo's Cabinet
	Església de St. Cristòfol
	5.000,00 €

	19/7/2025
	El passaport del Comerç i cinema a la fresca
	Plaça la Dansa i centre urbà
	1.149,50 €

	26/7/2025
	Actuació Vintage Rock
	Plaça de la Dansa
	2.831,40 €

	30/8/2025
	Quina de la Festa del Barri de l'Estació
	Plaça Coberta del barri de l’Estació
	400,00 €

	13/9/2025
	ADIFOLK
	Plaça de la Dansa
	4.000,00 €

	10, 11 i 12/10/2025
	Biennal dels Armats de Campdevànol
	Centre urbà
	5.500,00 €

	22/11/2025
	Gala Adifolk
	Sala Diagonal
	5.400,00 €

	6/12/2025
	Fira de Nadal
	Centre urbà
	5.400,00 €

	24 al 30 de novembre
	Concert de Nadal
	Església de St. Cristòfol
	6.000,00 €

	-
	Suport a totes les accions 
	
	2.300,00 €

	
	Total actuacions addicionals
	
	48.779,37 €




UiER donarà suport tècnic en tot el que és:
· Planificació de les accions
· Suport tècnic per al tràmit de subvencions
· Coordinació entre associació de comerç i Ajuntament
· Disseny logos, campanyes, planificació de mitjans i tot el que cal fer abans de fer la promoció de les accions
· Campanyes a mitjans i altres per garantir l’éxit de les accions
· Preproducció, producció i postproducció de l’esdeveniment
· Control de la despesa i tresoreria de l’entitat
· Suport a la justificació econòmica del projecte
3. Finançament
L’Ajuntament de Campdevànol aportarà una subvenció addicional per un import total de 35.827,90 €, que es destinarà exclusivament a la realització de les activitats descrites en aquesta addenda. (accions apartat 6.3 de la subvenció)


4. Resta de condicions
Es mantenen vigents totes les clàusules del conveni original, excepte aquelles que resultin modificades per aquesta addenda.

I en prova de conformitat, signen aquest acord en dues còpies originals.

Campdevànol, 1 de juliol de 2025

Per l’Ajuntament de Campdevànol
Sr. Oriol Lázaro Llovera
Alcalde de Campdevànol





Per l’Associació de Botiguers i Comerciants de Campdevànol
Sr. Gerard Ahayk
President

